b'\n_START_ARTICLE_\nLahn\n_START_SECTION_\nIzvir\n_START_PARAGRAPH_\nLahn izvira pri Lahnhofu, to\xc4\x8dneje v kraju Nenkersdorf v jugovzhodnem Severnem Porenju-Vestfaliji, v bli\xc5\xbeini meje s Hessnom. Obmo\xc4\x8dje izvira se nahaja ob slikoviti cesti Eisenstrasse in pe\xc5\xa1poti Rothaarsteig._NEWLINE_Reka se pojavi v jugovzhodnem Rothaargebirge izpod grebena naravnega obmo\xc4\x8dja Ederkopf-Lahnkopf-R\xc3\xbccken. Ta greben je razvodje med Renom in reko Weser, ter znotraj bodozbirnega obmo\xc4\x8dja Rena, na razvodju med rekama Lahn in Sieg._NEWLINE_Izvir se nahaja na nadmorski vi\xc5\xa1ini 600 metrov, jugozahodno od 624 m visokega Lahnkopfa. V bli\xc5\xbeini sta tudi izvira reke Eder (5,5\xc2\xa0km severozahodno od Lahnhofa) in reke Sieg (3\xc2\xa0km severno). Ker ima Sieg najkraj\xc5\xa1o pot do Rena (na zahodu), je Lahn prvi odte\xc4\x8de v nasprotni smeri, vzporedno z Ederjem ve\xc4\x8d kilometrov.\n_START_SECTION_\nPotek\n_START_PARAGRAPH_\nLahn najprej te\xc4\x8de v severovzhodni smeri do jugovzhodnega obmo\xc4\x8dja Rothaargebirge in njegovih obronkih. Od pribli\xc5\xbeno ob\xc4\x8dine Bad Laasphe te\xc4\x8de predvsem na vzhod.\n_START_SECTION_\nZgornja dolina Lahna in poplavno obmo\xc4\x8dje\n_START_PARAGRAPH_\nOdsek Lahna pod mestom Bad Laasphe je geografsko znan kot Zgornja dolina Lahn (nem\xc5\xa1\xc4\x8dina: Ober Lahntal). Dolina \xc5\xa1tejejo za del pogorja Rothaargebirge._NEWLINE_Med Niederlaasphe (Bad Laasphe) in Wallauom  reka pre\xc4\x8dka mejo med Severnim Porenjem-Vestfalija in Hessnom. Nato te\xc4\x8de v vzhodni smeri do mest Dautphetal in Lahntal. Tu se ji z desne pridru\xc5\xbeita Perf in Dautphe._NEWLINE_Kmalu za vasjo Caldern se greben Rothaargebirge na severu kon\xc4\x8da z Wollenbergom. Lahn zapusti Renski masiv in dose\xc5\xbee zahodno hessensko hribovje, kjer te\xc4\x8de po skrajnem jugu Wetschaft depresije. Kjer Wetschaft prite\xc4\x8de v Lahn iz gozda Burgwald na severu, Lahn takoj spremeni smer za 90 \xc2\xb0 v desno.\n_START_SECTION_\nDolina Marburg-Gie\xc3\x9fen\n_START_PARAGRAPH_\nSedaj te\xc4\x8de Lahn proti jugu in vstopi v dolino Marburg-Gie\xc3\x9fen. Tik pred C\xc3\xb6lbejem v Lahn prite\xc4\x8de z leve reka Ohm, ki je najdalj\xc5\xa1i pritok, dolg 59,7\xc2\xa0km._NEWLINE_Reka se nato prebije skozi pe\xc5\xa1\xc4\x8denjak (Marburger R\xc3\xbccken na zahodu in Lahnberge na vzhodu) v dolino, ki zajema celotno obmo\xc4\x8dje mesta Marburg in njegovih predmestjih. Postopoma se dolina raz\xc5\xa1iri v Gie\xc3\x9fensko kotlino._NEWLINE_V Gie\xc3\x9fen, po izlivu reke Wieseck z leve, je smer Lahna od juga proti zahodu. Od leta 1960 do leta 1980 so na tem podro\xc4\x8dju masovno pridobivali prod. Obmo\xc4\x8dje med Heuchelheimom, Lahnauom in Wetzlarjem je bilo popolnoma izkopano, nato je bil zgrajen za vodne \xc5\xa1porte primeren center z olimpijsko progo za veslanje. Jezeri Heuchelheim in Dutenhofen sta zdaj priljubljeni rekreacijski to\xc4\x8dki za okoli\xc5\xa1ke regije. Organizacije za ohranjanje narave so prepre\xc4\x8dile nadaljnje izkori\xc5\xa1\xc4\x8danje gramoza, zato je obmo\xc4\x8dje je zdaj eden najve\xc4\x8djih naravnih rezervatov v Hessnu. Jezero Dutenhofen ozna\xc4\x8duje nulti kilometer za plovno pot Lahn.\n_START_SECTION_\nDolina Weilburg\n_START_PARAGRAPH_\nZa Wetzlarjem se dolina Lahn postopoma zo\xc5\xbei in pri Leunu vstopi v dolino Weilburger. Ta pripada ve\xc4\x8dji morfolo\xc5\xa1ki pokrajini Gie\xc3\x9fen-Koblenzer Lahntal, del gora renskega skrilavca._NEWLINE_V zgornjem obmo\xc4\x8dju doline Weilburg (v kotlini L\xc3\xb6hnberg) so mineralni vrelci, kot slavni mineralni izvir Selters v ob\xc4\x8dini L\xc3\xb6hnberg. V spodnjem delu, kjer se reka spet obrne proti jugu, je Lahn zasidran v kanjon pod nivojem okoli\xc5\xa1kega geografskega korita._NEWLINE_Mesto Weilburg je ovito z izrazito re\xc4\x8dno zanko. Vrat te zanke vodi ladje v predor, edinstven v Nem\xc4\x8diji. Malo pod Weilburgom prite\xc4\x8de v Lahn reka Weil, ki izvira v Taunusu.\n_START_SECTION_\nLimbur\xc5\xa1ka kotlina\n_START_PARAGRAPH_\nPri Aumenau se Lahn ponovno obrne proti zahodu in vstopi v rodovitno Limbur\xc5\xa1ko kotlino, kjer se reka zare\xc5\xbee do globine pribli\xc5\xbeno 50 metrov. Tu se reki pridru\xc5\xbeita dva pritoka Emsbach prihaja iz Taunusa in Elbbach iz Westerwalda. Na tem obmo\xc4\x8dju so pogosti izdanki devonskega apnenca, tako imenovani Lahnski marmor (nem\xc5\xa1ko: Lahnmarmor), iz katerega je zgrajena Limbur\xc5\xa1ka stolnica. V Limburgu reka spet vstopi v \xc5\xa1ir\xc5\xa1o dolino.\n_START_SECTION_\nSpodnja dolina Lahna\n_START_PARAGRAPH_\nPri Fachingenu lahn zapusti Limbur\xc5\xa1ko kotlino in vstopi v Spodnjo dolino Lahna. Struga se zare\xc5\xbee ve\xc4\x8d kot 200 metrov globoko v pogorje Slate. V bli\xc5\xbeini Obernhofa, nasproti samostana Arnstein, v Lahn prite\xc4\x8de Gelbach. Potem, ko obide Nassau in Bad Ems, kjer je tako kot v Fachingenu, mogo\xc4\x8de najti mineralne vrelce (vir Emser soli), da se kon\xc4\x8dno po 242\xc2\xa0km zlije v Ren pri Lahnsteinu, pet kilometrov ju\xc5\xbeno od Koblenza na nadmorski vi\xc5\xa1ini 61 metrov.\n_START_SECTION_\nZgodovina\n_START_PARAGRAPH_\nObmo\xc4\x8dje reke Lahn je bilo naseljeno \xc5\xbee v kameni dobi, kot je razvidno iz arheolo\xc5\xa1kih najdb v bli\xc5\xbeini Dieza, v Steedenu in Wetzlarju. Nedavna odkritja v Dalheimu ka\xc5\xbeejo okoli 7000 let staro kulturo Linearne trakaste keramike. Obstajajo tudi germanska naselja, datirana okoli 1. stoletja, ki se nahajajo nad okljuki reke Lahn._NEWLINE_V rimski dobi so Lahn Rimljani uporabljali za oskrbo njihovih utrdb v Bad Emsu, Kastell Ems. Tukaj je Limes Germanicus na mejah Germanie Superior in Retije pre\xc4\x8dkal reko Lahn. Arheolo\xc5\xa1ke najdbe so znane iz Niederlahnsteina, kot tudi iz Lahnaua. Eno nahajali\xc5\xa1\xc4\x8de v Lahnau je Waldgirmes Forum v ob\xc4\x8dini Waldgirmes, ki je bil odkrit leta 1990 in je bil prizori\xc5\xa1\xc4\x8de rimskega mesta. Druga lokacija je Dorlar z ostanki rimskega tabora (ali Kastrum). Ta nahajali\xc5\xa1\xc4\x8da so pomembno spremenila sedanje razumevanje zgodovine Rimljanov vzhodno od Rena in severno od Limesa._NEWLINE_Med obdobjem preseljevanja so Alemani naselili spodnjo dolino Lahna. Kasneje so izrinili Franke._NEWLINE_Izvor in pomen imena Lahn je negotov; mo\xc5\xbeno je, da je predgermanska beseda. Oblika imena se je s\xc4\x8dasoma spremenila. Pred 600 so znana imena kot Laugona, Logana, Logene ali Loyn. Najstarej\xc5\xa1a znana uporaba trenutnega \xc4\x8drkovanja imena sega v leto 1365._NEWLINE_Najstarej\xc5\xa1a omemba pravice skladi\xc5\xa1\xc4\x8denja v Diezu sega v za\xc4\x8detek 14. stoletja in je pokazatelj ve\xc4\x8djega ladijskega prometa na reki Lahn v tistem \xc4\x8dasu. Leta 1559 je Janez VI., grof Nassau-Dillenburg dolo\xc4\x8dil v tovorno-vle\xc4\x8dno pot ob spodnjem Lahnu. Leta 1606 je bil Lahn prvi\xc4\x8d poglobljen, da bi na spodnjem delu postal ploven vsaj \xc5\xa1tiri do pet mesecev v letu. Vendar pa so \xc5\xa1tevilni jezovi, ki so imeli samo ozke vrzeli, omogo\xc4\x8dali promet samo manj\xc5\xa1im \xc4\x8dolnom._NEWLINE_V 17. in za\xc4\x8detku 18. stoletja je bilo ve\xc4\x8d pobud sosednjih knezov za dodatno raz\xc5\xa1iritev Lahna kot plovne poti, vendar zaradi pomanjkanja koordinacije pobuda ni uspela. Leta 1740 je nad\xc5\xa1kofija  Trier za\xc4\x8dela gradnjo, da bi bilo ustje Lahna sprejemljivo za ve\xc4\x8dje ladje. V zimi 1753/54 so bili urejeni bregovi in ustvarjena vle\xc4\x8dna pot po celotni dol\xc5\xbeini spodnjega toka reke. Po tem je reka omogo\xc4\x8dala plovbo za plovila do 240 kvintalov tovora dolvodno in do 160 kvintal gorvodno._NEWLINE_Do konca 19. stoletja je bilo ve\xc4\x8d kot 300 gradovi, utrdbe, utrjenih cerkva in podobnih zgradb zgrajenih vzdol\xc5\xbe reke._NEWLINE_Novoustanovljena vojvodina Nassau je leta 1808 za\xc4\x8dela dela, da bi Lahn postal popolnoma ploven. V prvem zimskem delu leta so odsek reke od ustja do Limburga o\xc4\x8distili plitvin. Na\xc4\x8drtovanje je bilo na dolgi rok, vendar je bilo delo po\xc4\x8dasno. Velik del obale je bilo zavarovane le s fa\xc5\xa1inami, ki so se hitro razkrojile._NEWLINE_Leta 1816 sta se vojvodina Nassau in Kraljevina Prusija dogovorili za \xc5\xa1iritev Lahna od Giessena, kjer se je pridru\xc5\xbei Velikem vojvodstvu Hessen. Malo je znanega o delu, ki je sledilo, a v letu 1825 so \xc4\x8dolnarji na Lahnu, ki so tovorili mineralno vodo iz izvirov v Selters in Fachingen naslovili pismo Nassaua vladi v Wiesbadnu za obnovo re\xc4\x8dnega sistema. Zdi se, da so bila  popravila in za\xc4\x8dasna dela kon\xc4\x8dana po 1830-ih. Pritiski na \xc5\xa1iritev so se nadaljevali._NEWLINE_V letih 1857 do 1863 je bila zgrajena \xc5\xbeelezni\xc5\xa1ka proga (Lahntalbahn), ki je reko pre\xc4\x8dkala z devetimi ve\xc4\x8djimi mostovi in bila speljana skozi 18 predorov ob reki. Prusija in Nassau sta posku\xc5\xa1ala ohraniti ladijski promet vzdol\xc5\xbe Lahna z zni\xc5\xbeanjem tarif. Na koncu je \xc5\xbeelezni\xc5\xa1ki promet prevzel tovorni promet ladijskemu. Leta 1875, 1885 in 1897 je pruska vlada obravnavala na\xc4\x8drte za preoblikovanje Lahna v kanal, kar bi omogo\xc4\x8dilo prehod ve\xc4\x8djim ladjam, vendar ti na\xc4\x8drti niso bili nikoli izvedeni._NEWLINE_Leta 1964 se je zaklju\xc4\x8dila \xc5\xa1iritev Lahna za 300 tonska plovila. Leta 1981 se je tovorni ladijski promet na Lahnu kon\xc4\x8dal. Danes se Lahn uporablja izklju\xc4\x8dno za rekreacijske \xc4\x8dolne.\n_START_SECTION_\nTurizem in gospodarstvo\n_START_PARAGRAPH_\nOd leta 1980 se pove\xc4\x8dujejo prizadevanja za spodbujanje ekolo\xc5\xa1kega turizma ob reki Lahn ter za usklajevanje in \xc5\xa1iritev obstoje\xc4\x8de rabe. Prvo turisti\xc4\x8dno zdru\xc5\xbeenje na dr\xc5\xbeavni ravni je bilo Turisti\xc4\x8dno dru\xc5\xa1tvo Lahntal._NEWLINE_Skozi dolino vodi Lahntal kolesarska pot. Za pohodnike je na obeh straneh Lahna urejena pohodna pot Lahnh\xc3\xb6henwege iz Wetzlarja do Oberlahnsteina. Prvi delni odsek romarske poti Lahn-Camino po levi strani Lahna, vodi od Wetzlarske stolnice do Lahnsteina mimo gradu Lahneck in bolni\xc5\xa1ni\xc4\x8dne kapele._NEWLINE_Na reki Lahn obstaja 19 hidroelektrarn, ki se uporabljajo za proizvodnjo elektri\xc4\x8dne energije. V vinorodnih krajih Obernhof in Wein\xc3\xa4hr je doma vino. Vina iz regije Lahn se tr\xc5\xbeijo pod blagovno znamko Lahntal kot srednje renska vina.\n_START_SECTION_\nRastlinstvo in \xc5\xbeivalstvo\n_START_PARAGRAPH_\nLeta 1999 je bila reka Lahn razvr\xc5\xa1\xc4\x8dena v biolo\xc5\xa1ki razred II in kemijski razred I. Na splo\xc5\xa1no se zdi naravno. Za migracije rib, kot so losos, so ovira jezovi in vodostaj, vendar so bili narejeni poskusi s postavitvijo ribjih lestev ponovno uvesti prej avtohtone ribe. Po koncu odvzema proda  sredi 1990-ih, se je reka med kraji Lahnau, Heuchelheim in Dutenhofen (od Wetzlar) v srednji dolini Lahn razvila v eno najve\xc4\x8djih naravnih rezervatov v Hessnu, znanem kot Lahnau Nature Preserve.'